AaB's Rasmus Würtz skifter til FC København. Fredag blev AaB-profilen præsenteret hos de danske mestre

Rasmus Würtz erstatter Tobias Linderoth i FC København. I den kommende sæson spiller den 23-årige AaB-profil for de danske mestre, som han har skrevet en femårig kontrakt med. Vil videre med karrieren Midtbanespilleren havde et halvt å tilbage af sin kontrakt i AaB, men havde et ønske om at komme videre med karrieren. - Det har jo ligget i luften, at det var nu, jeg skulle af sted. Jeg har altid haft det fantastisk i AaB, men tiden har været til at søge nye udfordringer, og dem får jeg nu i FC København, hvor der forhåbentlig venter spændende opgaver i Champions League, siger Rasmus Würtz i en pressemeddelelse. Godt tilbud fra FCK AaB modtog et fordelagtigt tilbud fra FC København, og derfor er klubskiftet blevet en realitet netop nu. - Vi havde egentlig indstillet os på at gøre brug af Rasmus' kvaliteter i efteråret, men da vi og FCK opnåede enighed om en - for os - aldeles fornuftig salgspris, så var det op til Rasmus at træffe en afgørelse, forklarer AaB's sportsdirektør Lynge Jakobsen. AaB ved dog, at hullet efter Rasmus Würtz bliver svært at fylde ud. - Det er klart, at vi skal have tilført truppen noget nyt blod, og vi arbejder naturligvis på højtryk for at finde de rette spillere, så vi kan fastholde vores ambitionsniveau, pointerer Lynge Jakobsen.